കപ്പല് ഇന്ന് റോഡുമാര്ഗം ആലപ്പുഴയിലേക്ക് ചേര്ത്തല: തണ്ണീര്മുക്കത്ത് കഴിഞ്ഞ ദിവസമെത്തിയ നാവികസേനയുടെ യുദ്ധക്കപ്പല് ഇന്നു റോഡ് മാര്ഗം ആലപ്പുഴയിലേയ്ക്കു കൊണ്ടുപോകും. ആലപ്പുഴ പോര്ട്ട് മ്യൂസിയത്തില് പ്രദര്ശനത്തിനായുള്ള കപ്പലിന്റെ കരയാത്ര ഇന്നുരാവിലെ തുടങ്ങി ദേശീയപാത വരെയെത്തും. തണ്ണീര്മുക്കത്ത് പ്രത്യേക ട്രെയിലറില് കയറ്റിയിരിക്കുന്ന കപ്പലിന്റെ സുരക്ഷാക്രമീകരണങ്ങള് പൂര്ത്തിയായി. വാഹനവുമായി കപ്പലിനെ ഇരുമ്ബുഷീറ്റുകളുപയോഗിച്ച് വെല്ഡു ചെയ്തുറപ്പിച്ചാണ് ക്രമീകരണങ്ങളൊരുക്കിയത്. ക്രമീകരണങ്ങളുടെ ആദ്യഘട്ടം ഇന്ഷ്വറന്സ് കമ്ബനി പരിശോധിച്ചിരുന്നു. അവസാന ക്രമീകരണങ്ങളും പൂര്ത്തിയാക്കി സര്ട്ടിഫിക്കറ്റു ലഭിച്ചു. വാഹനം ഉള്പ്പെടെ 7.40 മീറ്റര് ഉയരവും 5.8 മീറ്റര് വീതിയുമാണിപ്പോള് ഉള്ളത്. ഇതിനനുസരിച്ച് റോഡില് മരച്ചില്ലകള് വെട്ടിമാറ്റുന്ന പ്രവര്ത്തനങ്ങള് ഇന്നലെ നടത്തി. വൈദ്യുതി ലൈനുകള് ഓഫാക്കി പൊക്കാവുന്ന ലൈനുകള് മുളയുപയോഗിച്ചു പൊക്കിയും അല്ലാത്തതുമാത്രം അഴിച്ചുമാറ്റിയുമായിരിക്കും വഴിയൊരുക്കുന്നത്. ആദ്യദിവസം തന്നെ ദേശീയപാതയിലെത്തിക്കാനാണ് ലക്ഷ്യമിട്ടിരിക്കുന്നത്. നാവികസേനയുടെ ഡീകമ്മീഷന് ചെയ്ത ഫാസ്റ്റ് അറ്റാക്ക് ഇന്ഫാക്ട്81 കപ്പലാണ് തണ്ണീര്മുക്കത്ത് കായലിലെത്തിച്ച് കരമാര്ഗം ആലപ്പുഴയിലേക്കു കൊണ്ടുപോകുന്നത്. 20 മീറ്റര് നീളവും 80 ടണ് ഭാരവുമുള്ളതാണ് കപ്പല്. 96 ചക്രങ്ങളുള്ള 12 ആക്സില് സംവിധാനത്തിലേക്കാണ് കപ്പല് കയറ്റിയരിക്കുന്നത്.